recursal/SuperWikiNEXT-32B huggingface dataset:
| Cabalo de Przewalski |
| --- |
| Cabalo de Przewalski no Parque Nacional Khustain Nuruu |
| Estado de conservación |
| En perigoEn perigo |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Perissodactyla |
| Familia: | Equidae |
| Xénero: | *Equus* |
| Subxénero: | '**E. (Equus)'** |
| Especie: | '**E. ferus'** |
| Subespecie: | ***E. f. przewalskii*** |

 |
| Nome trinomial |
| *Equus ferus przewalskii*(L. S. Poliakov, 1881) |
| Distribución do cabalo de Przewalski(reintroducido)Distribución do cabalo de Przewalski(reintroducido)Distribución do cabalo de Przewalski(reintroducido) |
| Sinonimia |
| *hagenbecki* Matschie, 1903*prjevalskii* Ewart, 1903*typicus* Hilzheimer, 1909 |

O **cabalo de Przewalski** (*Equus ferus przewalskii*), tamén coñecido como **cabalo salvaxe mongol** (en mongol **takhi**), é unha rara e ameazada subespecie de cabalo salvaxe (*Equus ferus*) nativo das estepas de Asia central, especificamente de Mongolia. Chegou a considerarse extinto en liberdade (en Mongolia, o derradeiro cabalo de Przewalski fora visto en 1966), pero foi reintroducido satisfactoriamente no seu hábitat de Mongolia no Parque Nacional Khustain Nuruu, e nas Reservas da Naturezas Takhin Tal e Khomiin Tal. A súa clasificación está aínda en debate, e algúns taxonomistas considérano como unha especie de seu, *Equus przewalskii*.

Os nomes comúns deste equino son *cabalo salvaxe asiático*, *cabalo salvaxe de Przewalski*, *cabalo salvaxe mongol* e *tahki*. Outros nomes históricos pero obsoletos son *tarpán verdadeiro* e *tarpán mongol*. O cabalo leva o nome do xeógrafo e explorador ruso Nikolai Przhevalsky.

Moitos dos considerados cabalos "salvaxes", como o Mustang americano ou o Brumby australiano, son en realidade cabalos silvestres que descenden de animais domesticados que se adaptaron a vivir en liberdade. Pola contra, o cabalo de Przewalski xamais foi domesticado e é o único cabalo salvaxe hoxe en día. É unha das tres subespecies coñecidas de *Equus ferus*, sendo as outras dúas o cabalo doméstico, *Equus caballus* e o extinto tarpán *(Equus ferus ferus)*. O cabalo de Przewalski está considerado como o parente máis achegado que aínda existe do cabalo doméstico. Tamén hai outros equinos salvaxes como as tres especies de cebra, varias subespecies de asno salvaxe africano, o onagro e o kiang.

Notas
-----

1. ↑  Boyd, L. & King, S. R. B. (2011). "*Equus ferus ssp. przewalskii*". *Lista Vermella de especies ameazadas. Versión 2011.2* (en inglés). Unión Internacional para a Conservación da Natureza. Consultado o 24 de xuño de 2012.

|  |  |
| --- | --- |
| Control de autoridades | 
* Wd: Q22712
* AAT: 300265968
* BRE: 2149188
* EBID: ID
* GND: 4176083-9
* LCCN: sh85044567
* NKC: ph115086

 |

|  |  |
| --- | --- |
| Identificadores taxonómicos | 
* ADW: Equus\_caballus\_przewalskii
* CMS: equus-ferus-przewalskii-0
* GBIF: 5787170
* iNaturalist: 62628
* ITIS: 926239
* IUCN: 7961

 |
**Bleda** (390-445), ou **Buda** (segundo as crónicas húngaras) foi un dos dous xefes que tiveron os hunos asentados en Europa Oriental entre 434 e 445. O outro xefe era Atila, o seu irmán, que herdou o trono xunto con el trala morte do seu tío Rugas.

Traxectoria
-----------

Segundo a tradición, Bleda e Atila naceron de Bendeguz, o líder dos hunos. Nun primeiro momento, Atila e Bleda optaron por proseguir coa paz cos romanos. Polo tratado de Margus (hoxe Požarevac), o Imperio romano de Oriente duplicaba os tributos anuais ós hunos e entregáballes varias tribos xermánicas que desertaran do exército huno e se refuxiaran á outra beira do Danubio. Durante os 5 anos seguintes mantívose a paz, e Atila e Bleda aproveitaron para realizar incursións contra o Imperio sasánida, aínda que foron finalmente derrotados cando trataban de conquistar Armenia.

No 439, hunos e romanos acusáronse mutuamente de romper o tratado de Margus. En consecuencia, volveu a guerra entre ambos, e os exércitos de Atila e Bleda destruíron ou tomaron as cidades romanas de Viminacium, Margus, Sigindunum (Belgrado) e Sirmium. Tras unha breve tregua en 442, os hunos continuaron os seus ataques e saquearon Ratiara, Naissus (Niš), Serdica (Sofía), Filipópolis (Plovdiv) e Arcadiópolis. Antes de que a situación se volvese aínda máis crítica, o emperador Teodosio II admitiu a súa derrota e comprometeuse a entregar unha indemnización de 1963 quilos de ouro ós hunos, ademais de triplicar os tributos acordados en Margus e pagar 12 sólidos por cada prisioneiro romano liberado.

Bleda morreu no ano 445, ó parecer durante unha cacería xunto co seu irmán Atila. Sempre se especulou que a súa morte non fora accidental.

|  |  |  |
| --- | --- | --- |
| Predecesor:**Rugas** | **Xefe dos hunos**434-445 | Sucesor:**Atila** |

Notas
-----

1. ↑  Grousset, Rene (1970). *The Empire of the Steppes*. Rutgers University Press. pp. 75. ISBN 0-8135-1304-9.

|  |  |
| --- | --- |
| Control de autoridades | 
* Wd: Q313490
* EBID: ID

 |
O **calotipo** é un método fotográfico, creado por William Fox Talbot, baseado nun papel sensibilizado con nitrato de prata e ácido gálico que tras ser exposto á luz era posteriormente revelado con ambas substancias químicas e fixado con hiposulfito. Este procedemento resulta ser moi próximo ó da fotografía de hoxe en día, xa que producía unha imaxe en negativo que podía ser posteriormente positivada tantas veces como se desexase. Para iso báñase o papel negativo en cera derretida para que se volva transparente e así tras sometelo a un foco de luz ou por contacto sobre outro papel idéntico se obtén unha imaxe en positivo.

O procedemento foi patentado no ano 1941 en Inglaterra o cal limitou sensiblemente a súa internacionalización, a diferenza doutros procedementos.

É coñecido tamén co nome de Talbotipo.

Véxase tamén
------------

* Heliografía
* Daguerrotipo
* Colodión Húmido
* Xelatino-bromuro

|  |  |
| --- | --- |
| Control de autoridades | 
* Wd: Q372431
* AAT: 300053484
* EBID: ID
* GEC: 0087455
* MAG: 2779306639

 |
**Block DM-2M 11S861-01**, tamén coñecido como **Block DM-2M** e comercialmente como **Block DM3** ou **Block DM4**, é o nome dun foguete ruso usado como remolcador espacial e etapa superior.

Características
---------------

O Block DM-2M 11S861-01 foi un foguete usado como *remolcador espacial* ou etapa superior para ser usado con foguetes Proton, con sistema de guiado incluído e inicialmente usado para a inserción de satélites militares na órbita xeoestacionaria. A versión comercial Block DM3 leva un adaptador fabricado por Saab para lanzar satélites baseados no bus Hughes HS 601 e a versión Block DM4 úsase para poñer en órbita satélites co bus FS-1300. Tódalas versións usan un queroseno sintético que lles permite ser máis eficientes que a versión do que proceden, o Block DM-2 11S861.

Notas
-----

1. 1 2 3 4 5 6 7 8 9 10 11 12 13 14 15 16  Mark Wade (2011). "Proton 11S861-01" (en inglés). Consultado o 6 de maio de 2012.

Véxase tamén
------------

* Block DM 11S86
* Block DM-2 11S861
* Proton K/DM-2M
**Blender** é un programa informático de código aberto, de Blender Foundation, para modelaxe, animación, texturas, composición, renderizado, edición de vídeo e creación de aplicacións interactivas en 3D: xogos, presentacións e outros, a través de seu motor de xogo integrado, Blender Game Engine. Está dispoñíbel para GNU GPL, versión 2 ou posterior. Blender posúe aínda partes licenciadas sobre Python Software Foundation License.

O programa é multiplataforma, estando portado para diversos sistemas operacionais. Blender desenvolve ferramentas similares ás doutros programas propietarios, que inclúen avanzadas ferramentas de simulación, dinámica de corpo ríxido, dinámica de fluídos, ferramentas de modelaxe baseadas en modificacións, ferramentas de animación de personaxes, un sistema de composición baseado en nós de texturas e imaxes, e un editor de imaxe e vídeo, con soporte a posprodución. Inclúe soporte Python como linguaxe de script, que pode ser usada en Blender.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Blender*** |

### Outros artigos

* SVG
* Skencil
* Sodipodi
* Adobe Illustrator
* Inkscape
* FreeCAD

|  |  |
| --- | --- |
| Control de autoridades | 
* Wd: Q173136
* WorldCat
* VIAF: 179004264
* BIBSYS: 1037942
* FAST: 1393538
* Framalibre: blender
* GND: 4588284-8
* LCCN: n00063653
* NKC: ph1149975
* Steam: 365670

 |
**Borja Quiza**, nado en Ladrido (Ortigueira) en 1982, é un tirador de esgrima e barítono galego.

Traxectoria
-----------

Aínda que nado en Ortigueira trasladouse á Coruña onde se licenciou en Informática na Universidade coruñesa. Alí tamén empezou a cantar de xeito afeccionado, primeiro no coro municipal da cidade, logo na coral Follas Novas e posteriormente no coro da Orquestra Sinfónica de Galicia. Practicante de esgrima, foi subampión de España júnior de florete.

A partir de aí dá o salto ao eido profesional como intérprete tanto de ópera como de zarzuela. Ten interpretado importantes papeis protagonistas, coma o Fígaro do *Il Barbiere de Siviglia*, Guglielmo de *Così fan tutte* o Papageno da *Die Zauberflöte* ou Marcello de *La Bohème*. En 2009 gañou o premio español Ópera Actual como o mellor cantante lírico daquel ano e en 2010 o Premio Lírico Teatro Campoamor de Oviedo como mellor intérprete de zarzuela. Na tempada 2011/12 foi o 8º no ránking galego na modalidade de florete

Vida persoal
------------

Está casado e ten dúas fillas. Vive na Coruña.

Notas
-----

1. ↑  "Copia arquivada". Arquivado dende o orixinal o 24 de outubro de 2013. Consultado o 27 de xullo de 2013.

Véxase tamén
------------

|  |  |
| --- | --- |
|  | A Galipedia ten un portal sobre: ***Ópera*** |

### Ligazóns externas

* Sitio web oficial *(en castelán)* *(en inglés)* *(en italiano)* *(en alemán)*

|  |  |
| --- | --- |
| Control de autoridades | 
* Wd: Q12384559
* WorldCat
* VIAF: 300272573
* IMDb: nm3673456
* ISNI: 0000 0004 0353 4681
* LCCN: no2013039325
* MusicBrainz: ID
* SUDOC: 244059659

 |
**Barry Sapherson**, nado en Leeds (Yorkshire) o 24 de outubro de 1948 e finado o 28 de setembro de 2021, foi un cantante de pop británico coñecido como **Barry Ryan**, que chegou ó éxito mundial co tema "Eloise".

Traxectoria
-----------

Barry Ryan é o nome artístico de Barry Sapherson, fillo da cantante de pop Marion Ryan e do produtor Lloyd Sapherson. Entrados os 60, Barry lanzouse como cantante e compartiu nun inicio o escenario co seu irmán Paul, un talentoso compositor.

O dúo Ryan logrou un modesto éxito nun inicio con temas como "Don't Bring Me Your Heartaches", pero pronto comeza a chegar a fama, con temas como "Have Pity on the Boy" ou "Missy, Missy" (1966). Porén, a presión á que estaban sometidos causou que Paul saíse do dúo; o estrés ó que estaba sometido era moi grande e os ataques de ansiedade e nerviosismo levárono a converterse no compositor do seu irmán.

Así pois, Barry logrou colocarse rapidamente no gusto do público británico grazas ás composicións de Paul, e en 1968 chegou o seu maior éxito mundial co tema "Eloise". É un tema orquestral de trazos progresivos e melodramáticos. A voz de Ryan alcanzou grandes momentos nesta gravación. O tema "Eloise" foi versionado por moitos grupos e cantantes, como The Damned, ou Tino Casal.

Barry gozou de grande aceptación en Alemaña, gravou varios temas en alemán (como "Die Zeit macht nur vor dem Teufel halt") Probablemente sexa o país onde tivo maior éxito (incluso máis que en Inglaterra), debido á gran promoción que lle facía a revista xuvenil *Bravo*.

Barry Ryan deixou o mundo da música a mediados da década de 1970.

En 1990 lanzouse un disco cos grandes éxitos de Barry compostos por Paul, falecido en 1992 a causa dun cancro.

Barry participou nunha xira en Gran Bretaña en 2003, sendo esta a súa última actuación en vivo, xa que desde entón vive retirado por completo do negocio musical.

|  |  |
| --- | --- |
| Control de autoridades | 
* Wd: Q809094
* WorldCat
* VIAF: 29719206
* AllMusic: mn0000331910
* BIBSYS: 13046672
* BNE: XX1103045
* BNF: 13899303v
* Discogs: 269101
* Europeana: ID
* GND: 134505026
* IMDb: nm1537269
* ISNI: 0000 0001 0718 2407
* LCCN: no2006069106
* MusicBrainz: ID
* NPG: mp08164
* Songkick: 13226

 |
Alimentos conservados con boa aparencia
A **calidade dos alimentos** é o conxunto de calidades que fan aceptable os alimentos aos consumidores. Estas calidades inclúen tanto as percibidas polos sentidos (calidades sensoriais): sabor, cheiro, cor, textura, forma e aparencia, tanto como as hixiénicas e químicas. A calidade dos alimentos é unha das calidades esixidas aos procesos de manufactura alimentaria, debido a que o destino final dos produtos é a alimentación humana e os alimentos son suceptibles en todo momento de sufrir calquera forma de contaminación. Moitos consumidores requiren que os produtos sexan manipulados de acordo con certos estándares, particularmente desexan coñecer os ingredientes que posúen, debido a unha dieta, requirimentos nutricionais (kosher, halal, vexetarianos), ou condicións médicas (como pode ser a diabetes, ou simplemente alerxias).

A calidade dos alimentos ten como obxecto non só as calidades sensoriais e sanitarias senón tamén a rastrexabilidade dos alimentos durante os procesos industriais que van dende a súa recolección, ata a súa chegada ao consumidor final.

Véxase tamén
------------

### Bibliografía

* Potter, Norman N. e Joseph H. Hotchkiss (1995). *Food Science.* 5th Edition. Nova York: Chapman

### Ligazóns externas

* Hyfoma - Food Quality Laws, Standards and legislation
* EHEDG international standard
* Arquivado 18 de outubro de 2007 en Wayback Machine. American Society of Quality Food, Drug, and Cosmetic Division
* Institute of Food Technologists Quality Assurance Division
* United Nation's World Food Programme Food Quality Control

|  |  |
| --- | --- |
| Control de autoridades | 
* Wd: Q2498665
* LCCN: sh88006843
* MAG: 51592225
* NKC: ph135653

 |

|  |  |
| --- | --- |
| Identificadores | 
* MeSH: D063427
* MeSH: J01.576.423.850.730

 |
O **Calendario musulmán** é lunar.
Baséase en ciclos lunares de 30 anos (360 lunacións, de tradición sumeria). Os 30 anos do ciclo divídense en 19 anos de 354 días e 11 anos de 355 días. Os anos de 354 días chámanse anos simples e divídense en seis meses de 30 días e outros seis meses de 29 días. Os anos de 355 días chámanse intercalares e divídense en sete meses de 30 días e outros cinco de 29 días. Anos e meses van alternándose. É dicir, cada 33 anos musulmáns equivalen a 32 anos cristiáns. As intercalacións fanse engadindo un día ao final do mes de *dulhiyah* nos anos 2º, 5º, 7º, 10º, 13º, 16º, 18º, 21º, 24º, 26º e 29º de cada ciclo de 30 anos.

O **ano musulmán** componse de 12 meses de 30 ou 29 días: 

1. *MoHarran* (محرّم (30 ,
2. *Safar* (29), صفر
3. *Rabi al Aual* (o primeiro) (30) ربيع الأول,
4. *Rabi al Ajir* ou *al zeni*(o último ou segundo) (29) ربيع الآخر أو ربيع الثاني,
5. *yumada al Aual* (o primeiro) (30) جمادى الأول ,
6. *Yumada al Ajir* (o último) (29), جمادى الآخر أو جمادى الثاني
7. *Rayab* (30), رجب
8. *Chaabán* (29), شعبان
9. *Ramadán* (30), رمضان
10. *Chaual* (30), شوّال
11. *Du al Qada* (30) ذو القعدةy
12. *Du al Hiyah* (29 ou 30) ذو الحجة .

Se consideramos a diferenza de días entre o calendario lunar e o solar, e o feito de comezar o ano en datas diferentes, darémonos conta da dificultade de establecer unha correspondencia entre o calendario musulmán e o cristián. Existen táboas de correspondencia de anos, pero para un cálculo rápido e aproximado serven as seguintes fórmulas:

Para pasar do ano musulmán ao cristián G = H + 622 – (H/33) 
Para pasar do ano cristián ao musulmán H = G – 622 + (G - 622/32)
Onde:
G = ano cristián (ano gregoriano)
H = ano musulmán (héxira)

Estas fórmulas serven para establecer a correspondencia de anos musulmáns e cristiáns dun xeito aproximado. Para establecer a correspondencia dunha data concreta a cousa é case imposible, e ata os historiadores admiten un erro dun día máis ou menos. A causa deste desfase é que o inicio e o fin de cada mes regúlase segundo o ciclo lunar observable, o que leva a introducir un día de máis cando as observacións non coinciden co cálculo teórico.

Véxase tamén
------------

### Outros artigos

* Calendario

|  |  |
| --- | --- |
| Control de autoridades | 
* Wd: Q28892
* BNF: 119745866
* BRE: 4665075
* EBID: ID
* GND: 4332685-7
* JSTOR: islamic-calendar
* NKC: ph166090
* SUDOC: 027775658

 |
**Calicrátidas** foi un comandante naval espartano durante a Guerra de Decelia, a última fase da Guerra do Peloponeso.

Traxectoria
-----------

No ano -406 foi enviado ao Exeo para tomar o mando da frota espartana de Lisandro, o primeiro navarca. O período de tempo en que Calicrátidas exerceu de navarca foi breve e tropezou con varias dificultades. Principalmente, as intrigas do seu predecesor, quen aparentemente devolvera o diñeiro co que a frota debía ser pagada polo príncipe persa Ciro. Calicrátidas necesitaba o diñeiro de Ciro para pagar aos seus homes, pero, como un espartano tradicionalista, era remiso a pedilo a un persa. Os seus intentos pouco entusiastas de conseguir o financiamento de Ciro non se concretaron, e foi forzado a atopar unha fonte alternativa de fondos, que a cidade de Mileto ao final proveu.

Despois de gañar unha vitoria inicial contra o almirante ateniense Conón, Calicrátidas enfrontouse cunha considerábel frota ateniense enviada para auxiliar a Conón. Enfrontouse a esta frota na batalla de Arxinusas. O seu continxente naval foi completamente derrotado, e Calicrátidas morreu. Tras a súa morte, Lisandro, regresou de Esparta para ocupar o posto de navarca outra vez.

Calicrátidas é lembrado como un espartano da vella escola. Desdeñou a política de alianza con Persia que fora aprobada baixo Lisandro, e declarou que se a elección fose súa, buscaría a paz con Atenas. O papel crecente do diñeiro na política e a diplomacia espartanas, ofendía a súa tradicionalista, antimaterialista sensibilidade. Aínda que fracasou no seu mando, gañou o respecto de moitos espartanos e aliados, e foi moi ben considerado despois da súa morte.

Véxase tamén
------------

### Bibliografía

* Fine, John V.A. *The Ancient Greeks: A critical history* (Harvard University Press, 1983) ISBN 0-674-03314-0

### Ligazóns externas

* Extracto Arquivado 23 de febreiro de 2006 en Wayback Machine. da *Vida de Lisandro* de Plutarco no que se dá conta do tempo de Calicrátidas como navarca. *(en inglés)*

|  |  |
| --- | --- |
| Control de autoridades | 
* Wd: Q465803
* WorldCat
* VIAF: 60833213
* FAST: 396349
* ISNI: 0000 0000 3398 7252
* LCCN: n97084151
* NTA: 069882207
* SUDOC: 130600865
* Treccani: callicratida

 |
Animación da órbita do cometaAnimación da órbita do cometa       Sol ·       Mercurio  ·       Venus ·       Terra ·       Marte ·       Xúpiter ·       46P/Wirtanen
Descuberto en 1948, por Carl Wirtanen no Observatorio Lick (Estados Unidos) o cometa ten un diámetro estimado de 1,2 km[1] e período de 5,45 anos[2], foi collido como primeiro branco da sonda espacial Rosetta en 1990. Un atraso no lanzamento, de 2003 a 2004, fixo que non fora posible o contacto planificado para 2013, cambiando entón o destino da sonda ó cometa 67P/Churyumov-Gerasimenko[3]. No 2018 tivo o seu perihelio o 12 de decembro, e o punto de máximo achegamento á Terra o 16 de decembro.

A súa órbita ten unha distancia mínimo ó Sol de 159·106 km, e unha distancia máxima de 768·106 km (entre as órbitas de Xúpiter e a Terra). A excentricidade da órbita é 0,657 e a inclinación, 11,72[1].

Notas
-----

1. 1 2  "Layout Rosetta Foldout" (PDF). *www.esa.int*. Consultado o 2018-12-17.
2. ↑  esa. "El cometa que se escapó". *European Space Agency* (en castelán). Consultado o 2019-01-17.
3. ↑  "A visit from an old friend". *European Space Agency* (en inglés). Consultado o 2018-12-17.
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Berserk*** (ベルセルク, *Beruseruku*?) é unha serie manga de fantasía escura escrita e ilustrada por Kentaro Miura (1966-2021). Ambientada na Europa medieval e nun mundo de fantasía, a historia céntrase nas personaxes de Guts, un mercenario solitario, e Griffith, o líder da "Banda dos Falcóns". Temas como a soidade, a camaradería e a dicotomía do ben e o mal prevalecen na historia, e explora o mellor e o peor da natureza humana. Tanto o manga como o anime son coñecidos polo contido de violencia gráfica e sexualidade.

Miura estreou un bosquexo de *Berserk* en 1988. A serie de manga en si mesma comezou o ano seguinte na desaparecida revista *Monthly Animal House*, que foi substituída en 1992 pola revista *Young Animal*, onde *Berserk* continúa a ser serializada. A serie foi adaptada nun anime de vinte e cinco episodios que cobre o a trama arco *Golden Age* e foi emitido entre o 7 de outubro de 1997 e o 31 de marzo de 1998. Unha triloxía de filmes, *Berserk: The Golden Age Arc*, foron estreados a comezos de 2012. Unha segunda adaptación anime comezou a emitirse o 1 de xullo de 2016.

Véxase tamén
------------

### Ligazóns externas

* 

* *Berserk* na IMDb *(en inglés)*.
* Páxina oficial *(en xaponés)*

|  |  |
| --- | --- |
| Control de autoridades | 
* Wd: Q18558978
* MyAnimeList: 2

 |
**Brett Lorenzo Favre** (AFI: [ˈfɑːrv]  ( escoitar)), nado o 10 de outubro de 1969 en Gulfport, Mississippi, é un ex xogador profesional de fútbol americano estadounidense que xogaba na posición de quarterback. A maior parte da súa carreira xogou para os Green Bay Packers da National Football League (NFL), aínda que durante os seus 20 anos na competición tamén formou parte dos Atlanta Falcons, New York Jets e Minnesota Vikings. Favre foi o primeiro quarterback da historia da NFL en superar os 500 pases de touchdown, as 70.000 iardas de pase, os 6.000 pases completos e as 10.000 tentativas de pase.

Favre foi o quarterback titular da Universidade de Southern Mississippi durante catro anos, sendo posteriormente seleccionado na segunda rolda do Draft da NFL polos Atlanta Falcons (33º posto). Tras finalizar a súa primeira temporada, foi traspasado aos Green Bay Packers en troques dunha elección de primeira rolda (a 19º) do Draft de 1992. Tras catro partidos co equipo de Wisconsin, Favre fíxose coa titularidade ao substituír a un mancado Don Majkowski, sendo desde ese momento até 2007 titular en todos os partidos de liga. En 2008 foi traspasado aos New York Jets, onde foi titular até que o 18 de agosto de 2009 é de novo traspasado, esta vez aos Minnesota Vikings, onde seguiu a ser titular. Isto fai que Favre posúa o récord de titularidades consecutivas na NFL con 297 (321 se se inclúen os playoffs).

Favre é o único xogador en gañar o título de Mellor xogador da NFL (MVP) en tres anos consecutivos, alén dun dos únicos seis quarterbacks en conseguilo para despois ser o MVP da Super Bowl. A nivel colectivo, gañou oito títulos de división (1995, 1996, 1997, 2002, 2003, 2004, 2007, 2009), cinco títulos da Conferencia NFC (1995, 1996, 1997, 2007, 2009) e dúas aparicións na Super Bowl (XXXI e XXXII), gañando a primeira delas. Alcumado "The Gunslinger", Favre foi introducido no Salón da Fama do Fútbol Profesional de 2016.

Notas
-----

1. ↑  "All-Time Leaders QB Pass Completions". Pro Football Reference. Consultado o 18 de decembro de 2016.
2. ↑  "All-Time Leaders QB Pass Attempts". Pro Football Reference. Consultado o 18 de decembro de 2016.
3. ↑  "All-Time Leaders QB Pass Yards". Pro Football Reference. Consultado o 18 de decembro de 2016.
4. ↑  Thompson, Ted (4 de marzo 2008). "Favre Informs Thompson He Intends To Retire". Green Bay Packers. Arquivado dende o orixinal o 02 de abril de 2007. Consultado o 18 de decembro de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Brett Favre Modificar a ligazón no Wikidata*** |

### Ligazóns externas

* Sitio web oficial

|  |  |
| --- | --- |
| Control de autoridades | 
* Wd: Q267088
* WorldCat
* VIAF: 23867858
* Discogs: 1309967
* EBID: ID
* FAST: 379277
* IMDb: nm0269442
* ISNI: 0000 0000 3524 2561
* LCCN: n96079490
* MusicBrainz: ID
* Munzinger: 01000005085
* NNDB: 000026147
* TMDb: 7419
* WikiTree: Favre-194
* ESPN: 112
* NFL: brett-favre
* ProFootballReference: FavrBr00
* SRCFB: brett-favre-1

 |
**Brian Boru** (irlandés antigo: Brian Bóruma mac Cennétig; irlandés medio: Brian Bóruma; irlandés: *Brian Bóroimhe*), nado no 941 e finado o 23 de abril de 1014, foi un rei irlandés que acabou co dominio dos Uí Néill como Gran Rei de Irlanda. Sobre a base dos logros do seu pai, Cennétig mac Lorcain, e especialmente do seu irmán máis vello, Mathgamain, Brian converteuse a si mesmo Rei de Munster, e posteriormente subxugou Leinster, converténdose eventualmente en Rei de toda Irlanda. É o fundador da dinastía O'Brien.

Brian Boru naceu preto de Killaloe (no moderno condado de Clare, na Irlanda) co nome **Brian Mac Cennétig** (Kennedy). Acabou por se tornar coñecido polos nomes anglicizados de **Brian Boru** ou **Brian Boruma** (ou sexa, "o dos tributos"), pois recollía tributos doutros gobernantes menores da Irlanda, e utilizábaos para reconstruír os mosteiros e as bibliotecas (que foran destruídos durante as invasións dos viquingos). Era fillo de Cennétig mac Lorcáin, rei de Thomond, e de Bé Binn ingen Aurchada, filla do rei de Connacht occidental.

Tornouse rei de Munster en 976, e ascendeu en 1002 ao cargo de Gran Rei de Irlanda (*Árd Righ Gaidel Éirinn* en gaélico irlandés, *High King of All Ireland* en inglés); nos rexistros eclesiásticos aparece aínda referenciado, para alén de Rei da Irlanda, como "Emperador dos Irlandeses" (*Rex Hiberniæ et Imperator Scottorum*).

Brian Boru
Brian Boru morreu no Venres Santo, de 1014 (23 de abril), durante a batalla de Clontarf contra os viquingos. Enterrouse en Ard Macha (no condado de Armagh). Sen o seu heroico líder, a Irlanda caeu no caos e na anarquía dinástica, e nunca máis volveu a ficar unida baixo o dominio dun irlandés. Porén, a súa fama continuou a ser tan grande que os seus descendentes, os O’Brien, convertéronse nunha das principais familias do país. No século XII publicaron *Cogadh Gaedhil re Gallaibh* (*A guerra dos irlandeses cos estranxeiros*), unha obra propagandística na que el é o protagonista e que o elevou á posición mitolóxica que ocupa.

Aínda hoxe o símbolo nacional da Irlanda, convertido en brasón de armas, é a *Arpa de Brian Boru*, conservada no Trinity College de Dublín, e que disque pertenceu en tempos ao soberano irlandés. É esta a arpa que figura no reverso das moedas irlandesas (tanto nas libras irlandesas como nos euros).

|  |  |
| --- | --- |
| Control de autoridades | 
* Wd: Q272498
* WorldCat
* VIAF: 5395147270560835700001
* BNF: 167494667
* BRE: 1883557
* CERL: cnp01272718
* EBID: ID
* FAST: 44920
* GEC: 0012230
* GND: 14238612X
* ISNI: 0000 0001 0132 8217
* LCCN: n79125189
* NNDB: 000113836
* NPG: mp88303
* ODNB: 3377
* SUDOC: 171287991
* WikiTree: Mac\_Cennetig-10

 |
**Breyten Breytenbach**, nado en Bonnievale, Suráfrica, en 1939, é un escritor en afrikaans e inglés e pintor surafricano con nacionalidade francesa.

Traxectoria
-----------

Estudou Belas Artes na Universidade de Cidade do Cabo, onde entrou no grupos de oposición ao apartheid. A comezos da década de 1960 marcha a París, e ao casar cunha francesa de orixe vietnamita non se lle permite regresar por infrinxir a Lei de Prohibición de Matrimonios Mixtos (1949) e a Lei de Inmoralidade (1950).

En Francia foi un dos fundadores de Okhela, un grupo de resistencia contra o apartheid no exilio. Nunha viaxe ilegal a Suráfrica en 1975 foi arrestado e condenado a nove anos de prisión por alta traizón. Liberado en 1982 debido á intervención internacional, regresou a París e obtivo a nacionalidade francesa.

A obra de Breytenbach inclúen numerosos títulos de poesía, novelas e ensaios, moitos escritos en afrikaans e outros publicados orixinalmente en inglés. É irmán de Jan Breytenbach, o fundador das forzas especiais surafricanas.

|  |  |
| --- | --- |
| Control de autoridades | 
* Wd: Q364207
* WorldCat
* VIAF: 300425129
* BIBSYS: 90156926
* BNB: ID
* BNE: XX1075824
* BNF: 11893978p
* BRE: 1883093
* CiNii: DA11232766
* DeutscheBio: 118666010
* Discogs: 3777412
* EBID: ID
* Europeana: ID
* FAST: 31406
* GEC: 0012222
* GND: 118666010
* ICCU: CFIV031300
* ISNI: 0000 0003 6863 087X
* LAC: 0004A8827
* LCCN: n79018846
* Munzinger: 00000016993
* NKC: xx0005758
* NLA: 36750474
* NTA: 06836220X
* PTBNP: 17307
* RKD: 104336
* SELIBR: 179149
* SNAC: w6sj1pr0
* SUDOC: 026752239
* ULAN: 500088278

 |
**San Martiño de Abavides** é unha parroquia do concello ourensán de Trasmiras na comarca da Limia. No ano 2022 tiña 164 habitantes, dos cales 77 eran homes e 87 mulleres.

Xeografía
---------

Estrada N-525 ao seu paso por Abavides.
Atópase a 640 m sobre o nivel do mar. Está atravesada pola estrada N-525.

A zona un clima fundamentalmente continental, caracterizado polas escasas choivas (uns 700 mm anuais), un forte contraste de temperaturas, moi baixas no inverno e altas no verán, e frecuentes xeadas.

Historia
--------

A comarca da Limia estaba poboada pola tribo dos límicos antes da romanización de Galicia. Nesta época o territorio do que é o actual Trasmiras estaba baixo a influencia do *Forum Limicorum*.

Na idade Media a parroquia de Abavides pertencía ó señorío do Conde de Lemos, quedando o resto do territorio baixo o señorío do Conde de Monterrei.

Patrimonio
----------

A igrexa parroquial conserva algúns restos do románico, pero a maior parte da construción é de feitura barroca, trala reforma levada a cabo entre 1688 e 1728. As pedras da construción medieval foron aproveitadas no muro do camposanto. No seu interior destaca o retablo maior, feito en 1773 por Gregorio Álvarez de Araujo e restaurado no 2004.

Demografía
----------

|  |
| --- |
| **Gráfica de evolución demográfica de Abavides entre 2000 e 2020** |
|  |
| Datos segundo o IGE. |

Festas
------

As festas celébranse a primeira fin de semana de setembro.

Lugares e parroquias
--------------------

### Lugares de Abavides

| Lugares da parroquia de Abavides no concello de Trasmiras (Ourense) |  |
| --- | --- |
| Abavides | O Banco | Cacabelo | Cruces | A Madorra | O Seixo | A Trapa |

### Parroquias de Trasmiras

| Galicia | Provincia de Ourense | Parroquias de Trasmiras |  |
| --- | --- |
| Abavides (San Martiño) | Chamosiños (Santa Baia) | Escornabois (Santa María) | Lobaces (Santa María) | Trasmiras (San Xoán) | Vila de Rei (San Salvador) | Vilar de Lebres (San Salvador) | Vilaseca (San Román) | Zos (Santa María) |

Notas
-----

1. 1 2  Decreto 332/1996, do 26 de xullo, polo que se aproba o nomenclátor correspondente ás entidades de poboación da Provincia de Orense.
2. 1 2  IGE (ed.). "IGE - Nomenclátor estatístico de Galicia" (en galego). Consultado o 25 de febreiro de 2023.

Véxase tamén
------------

### Outros artigos

* Lugares de Trasmiras

### Ligazóns externas

* www.abavides.org páxina con certo contido sobre Abavides

|  |  |
| --- | --- |
| Control de autoridades | 
* Wd: Q20543650
* BNE: XX5642898
* código INE: 32082010000

 |
***Bechos e demais parentes*** (*Birds, Beasts, and Relatives*) é unha novela autobiográfica do naturalista Gerald Durrell, escrita en 1968 e publicada en 1969. Conta as súas vivencias na illa grega de Corfú na súa infancia, entre 1935 e 1939. Describe a vida da familia Durrell na illa dun xeito humorístico, ao tempo que fala da fauna da rexión. É a segunda parte da súa triloxía de Corfú, iniciada con *A miña familia e outros animais* (1956) e completada con *O xardín dos deuses* (1978).

Trama
-----

As historias relatadas no libro non teñen lugar en orde cronolóxica, e nalgúns casos son semi-ficticias. Por exemplo, o irmán máis vello de Gerald (o novelista Lawrence Durrell)- non vivía co resto da familia, senón por separado coa súa muller Nancy, que non é mencionada nos libros.

Entre outros personaxes mencionados, aparece a súa nai viúva, o seu irmán Leslie, a súa irmá Margo, e Roger o can. A familia é protexida por Spiro, o seu amigo da illa, e axudada polo doutor Theodore Stephanides, que axuda a Gerald coa súa formación en historia natural.

O libro presenta personaxes novos que non aparecen n' *A miña familia e outros animais*. Gerald fai unha viaxe a Londres coa súa nai, para visitar a Margo, que fora temporalmente alí por razóns médicas. Larry trae un novo grupo de amigos excéntricos ao fogar familiar, e a familia é convidada a unha voda nunha aldea, e Gerry presencia o nacemento do primeiro bebé da noiva. Gerry visita a un vello conde, que o agasalla con moucho tras darlle unha comida suntuosa. Despois faise amigo dun xitano que ten un oso bailarín. Finalmente, a familia visita unha ádega ao norte da illa.

|  |  |
| --- | --- |
| Control de autoridades | 
* Wd: Q3312280
* BiTraGa: 5520
* ISBN: 978-0-14-004385-3
* OCLC: 16361002
* OL: OL492629W

 |
**Abai (Ibrahim) Qunanbaiuli** (en casaco **Абай - Ибраһим - Құнанбайұлы**), nado en Karauyl o 10 de agosto de 1845 e finado na mesma localidade o 6 de xullo de 1904, foi un poeta, compositor e filósofo casaco, loitou por adaptar a cultura casaca seguindo o modelo europeo e ruso sobre a base dun islam reformador e está considerado o pai da literatura escrita casaca.

Traxectoria
-----------

Nado nunha familia da aristocracia casaca, comezou a estudar nunha madrasa tradicional onde recibiu unha formación islámica tradicional, pasando despois a unha escola rusa en Semipalatinsk, quedando moi influído polas obras de Mikhail Lermontov e Alexander Pushkin.

Obra
----

A principal contribución de Abai á cultura casaca foi a súa poesía, onde expresa un sentimento nacionalista que bebe da cultura tradicional, antes del a maioría da poesía casaca era oral, que reflectía os hábitos nómades dun pobo que habitaba as duras estepas. Pero durante a vida de Abai producíronse importantes mudanzas sociais, políticas e económicas que comezou a alterar a vida tradicional do pobo, a influencia rusa continuou a medrar en Casaquistán, aumentando tamén as posibilidade de acceder a unha educación formal e achegarse ás diferentes filosofías que traían os europeos.

E nese clima Abai traduciu ao casaco as obras de autores como Mikhail Lermontov, Johann Wolfgang von Goethe, Lord Byron, as fábulas de Ivan Krylov e Alexander Pushkin. Pero a súa principal obra foi *қара сөздері* (‘’Qara sözderi’’, literalmente "O libro das palabras") un tratado filosófico e unha colección de poemas onde alenta ao seu pobo a abraza a educación, a alfabetización e unha boa moral para fuxir da pobreza, a escravitude e a corrupción.

|  |  |
| --- | --- |
| Control de autoridades | 
* Wd: Q304890
* WorldCat
* VIAF: 217408622
* BIBSYS: 1051647
* BNF: 13597236j
* BRE: 660097
* CANTIC: a11155942
* CiNii: DA18395204
* DeutscheBio: 118646389
* Discogs: 3456966
* Europeana: ID
* FAST: 140740
* GEC: 0000049
* GND: 118646389
* ISNI: 0000 0003 5927 1561
* LCCN: n84127907
* NDL: 00446489
* NKC: xx0012997
* NTA: 070995303
* OL: OL5361522A
* RSL: 000031351
* SUDOC: 131208233

 |
O **Acordo Marco Xeral Para a Paz en Bosnia e Hercegovina (AMXPPBH)** coñecido como **Acordos de Dayton** ou **Protocolo de París** refírese a unha serie de acordos acadados na base aérea de Wright-Patterson, en Dayton (Ohio) que suporían a fin da guerra de Bosnia, librada durante os tres anos anteriores.

A conferencia tivo lugar entre o 1 e o 21 de novembro de 1995. Os principais partícipes do tratado foron o presidente serbio Slobodan Milošević, o croata Franjo Tudjman, o bosníaco Alija Izetbegovic, o negociador estadounidense Richard Holbrooke e o xeneral, tamén estadounidense, Wesley Clark. O acordo formal asinouse en París o 14 de decembro de 1995.

Véxase tamén
------------

### Ligazóns externas

* Texto completo dos acordos de Dayton Arquivado 04 de xuño de 2015 en Wayback Machine. *(en inglés)*.
* Texto UNESCO

---

|  |  |
| --- | --- |
|  |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q190315
* BRE: 1944813
* EBID: ID
* GEC: 0249869
* MAG: 2778503627

 |
**Bullet for My Valentine** é unha banda galesa de heavy metal formada en Bridgend en 1998. O grupo está composto por Matthew Tuck (voces, guitarra rítmica), Michael Paget (guitarra solista, coros), Jason James (baixo, coros) e Michael Thomas (batería). A banda formouse co nome Jeff Killed John e comezou a súa carreira versionando cancións de Metallica e Nirvana. Jeff Killed John gravou seis temas que non foron editados; en dous deles traballaron posteriormente como Bullet for My Valentine. Dificultades financeiras forzaron ao cambio de nome, que foi seguido por un cambio na dirección musical. No ano 2002 a banda asinou un contrato por cinco álbums con Sony BMG.

O álbum de estrea de Bullet for My Valentine, *The Poison*, foi publicado o 3 de outubro do ano 2005 no Reino Unido e o 14 de febreiro do 2006 nos Estados Unidos para coincidir co día dos namorados e polo tanto co seu nome (en inglés chámase *Valentine's Day*). O disco entrou no númeor 128 da lista *Billboard 200* estadounidense e foi certificado ouro pola RIAA. A banda apareceu no Download Festival e no Kerrang! XXV, e realizou unha xira polos Estados Unidos con Rob Zombie. O segundo álbum de Bullet for My Valentine, *Scream Aim Fire*, foi lanzado o 29 de xaneiro do 2008 estreándose no número 4 da *Billboard 200*. Seu terceiro traballo, *Fever*, editouse o 26 de abril do ano 2010 e estreouse no 3 da *Billboard 200*. A banda vendeu ao redor dun millón de discos nos Estados Unidos e preto de 2 millóns e medio en todo o mundo.

Discografía
-----------

| Álbum | Ano | Selo |
| --- | --- | --- |
| *The Poison* | 2005 | Visible Noise, Trustkill |
| *Scream Aim Fire* | 2008 | Jive Records, 20-20 Entertainment LLC |
| *Fever* | 2010 | Sony Music Entertainment, Jive |
| *Temper Temper* | 2013 | RCA Records |
| *Venom* | 2015 | RCA Records |
| *Gravity* | 2018 | Spinefarm |
| *Bullet for My Valentine* | 2021 | Spinefarm |

Véxase tamén
------------

### Ligazóns externas

* Páxina oficial Arquivado 26 de agosto de 2012 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q485385
* WorldCat
* VIAF: 125929054
* AllMusic: mn0000865403
* BNF: 155797368
* Discogs: 360657
* Genius: Bullet-for-my-valentine
* GND: 10338443-1
* IMDb: nm3053932
* ISNI: 0000 0001 2107 7777
* LCCN: no2006043261
* MusicBrainz: ID
* NKC: xx0057410
* Songkick: 137158
* SUDOC: 258518669

 |
Cabalo American Quarter con pelaxe palomina.
O cabalo **American Quarter** é unha raza de cabalo orixinaria dos Estados Unidos. Comezou a formarse coa chegada dos europeos ó continente norteamericano, ó redor de 1611, polo cruzamento dos cabalos traídos polos ingleses e españois, e cabalos de indíxenas (*mustang*), tamén de ascendencia ibérica. Posteriormente, dezasete garañóns e eguas, orixinalmente purosangue ingleses, foron levados ós Estados Unidos. Entre os purosangues ingleses importados figura *Janus* un fillo de *Godolphin Barb*.

Co tempo xurdiu un equino compacto e bastante musculoso, quen de percorrer distancias curtas a gran velocidade. O primeiro *Stud Book* con rexistro xenealóxico da raza comezou en 1941, en Texas. O rexistro para cabalo American Quarter aínda acepta a inclusión de purosangues ingleses, ou sexa, acéptanse cruzamentos QM × QM ou *PSI* × QM.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cabalo American Quarter***  |

### Outros artigos

* Lista de razas de cabalos

### Bibliografía

* Denhardt, Robert Moorman (1997). *Foundation Sires of the American Quarter Horse*. University of Oklahoma Press. ISBN 0-8061-2947-6.

|  |  |
| --- | --- |
| Control de autoridades | 
* Wd: Q466602
* EBID: ID

 |

---

|  |  |
| --- | --- |
|  |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Brian Stanley Boshier**, nado en Leicester o 6 de marzo de 1932 e finado en Masham o 2 de setembro de 2009, foi un xogador de crícket de first-class cricket para o Leicestershire County Cricket Club entre 1953 e 1964.

Traxectoria
-----------

Boshier, un lanzador rápido destro, do estilo *seamer*, participou en 170 partidos como xogador de primeira clase tomando 510 wickets cunha media de 23 carreiras por wicket. Tomou 5 wickets nun inning 23 veces, conseguindo as súas mellores marcas en 1957 contra o Essex County Cricket Club. Tomou 108 wickets en 1958, ano no que recibiu a súa gorra de recoñecemento (*county cap*), e o mesmo número, 108, en 1961 cando a súa media o levou a acabar segundo na liga nacional inglesa. Boshier, un lanzador cunha orde de bateo baixa, realizou 579 carreiras, cunha media de 4.32. Participou ademais en dous torneos dun día, incluída a primeira Copa Gillette en 1963.

Véxase tamén
------------

### Ligazóns externas

* CricketArchive *(en inglés)*
* Cricinfo *(en inglés)*
Galahad, Bors o Mozo, e Perceval co Santo Graal.
**Bors** (tamén **Bohort**, ou **Boores**) é o nome de dous cabaleiros, pai e fillo, personaxes das lendas sobre o Rei Artur. O pai, *Bors de Gaunes*, é o rei da Galia durante a ascensión ó trono de Arturo. É irmán do rei Ban. O seu fillo, *Sir Bors o Mozo*, chegou a ser un dos mellores Cabaleiros da Mesa Redonda de Camelot, sendo un dos tres Cabaleiros que atopa o Santo Graal.

Rei Bors de Gaunes
------------------

Irmán do rei Ban, o rei *Bors de Gaunes* é tío de Lancelot e Héctor de Maris. Casou con Evaine, irmá de Elaine, a esposa de Ban; e tivo dous fillos, Bors e Lionel. Xunto con Ban, Bors de Gaunes converteuse nun dos primeiros cabaleiros aliados do Rei Artur, na súa guerra contra o rei Claudas. Bors morre na guerra con Claudas, e os seus fillos son criados en cativerio.

Sir Bors o Mozo
---------------

*Sir Bors* e o seu irmán Lionel viviron moitos anos na corte do rei Claudas, ata que se rebelaron, asasinando a Dorin, fillo de Claudas. Antes de que este puidese tomar represalias son rescatados pola Dama do Lago, que os leva a onde estaba o seu primo Lancelot, para vivir con el. Os tres primos uníronse á Táboa Redonda en Camelot.

Bors elixe salvar a unha doncela no canto do seu irmán Lionel
Nas diversas versións das lendas artúricas, sempre se considera a Sir Bors como un dos mellores cabaleiros de Camelot, que acada a súa maior gloria na Demanda do Santo Graal. Xunto con Perceval e Galahad, Bors é un dos tres cabaleiros que atopan a Graal no castelo de Corbinec, e posteriormente na illa de Sarras. Bors é o único dos tres que regresa vivo a Camelot, para narrar a aventura do Graal ó Rei Artur. De acordo a algunhas versións, Sir Bors o Mozo morre en Terra Santa, como cruzado, e mesmo se afirma que transmitiu a historia do Graal a Hugo de Payens (1070-1136), o primeiro Gran Mestre dos Templarios.

Véxase tamén
------------

| * v
* c
* e
O rei Artur e a Materia de Bretaña |
| --- |
| Principais personaxes | Rei Artur ·  Constantino ·  Sir Héctor ·  Duque de Cornualla ·  Xenebra ·  Igraine ·  Isolda ·  Dama do Lago ·  Rei Lot ·  Rei Mark ·  Merlín ·  Mordred ·  Morgana ·  Morgause ·  Uther Pendragon |  |
| Cabaleiros da Táboa Redonda | Agravain ·  Bagdemagus ·  Bedivere ·  Bors ·  Breunor (La Cote Mal Taillée) ·  Calogrenant ·  Caradoc ·  Dagonet ·  Dinadan ·  Gaheris ·  Galaaz ·  Gareth ·  Galván ·  Geraint ·  Griflet ·  Héctor de Maris ·  Kay ·  Lamorak ·  Lancelot ·  Leodegrance ·  Lionel ·  Lucan ·  Maleagant ·  Marhaus ·  Palamedes ·  Pelleas ·  Pellinore ·  Perceval ·  Safir ·  Sagramore ·  Segwarides ·  Tor ·  Tristán ·  Uriens ·  Ywain ·  Ywain o Bastardo |
| Obxectos | Excalibur ·  Santo Graal ·  Táboa Redonda ·  Asento Perigoso |
| Lugares | Avalon ·  Camelot ·  Caerleon ·  Corbenic ·  Cornualla ·  Logres ·  Lyonesse ·  Brocéliande ·  Sarras ·  Tintagel |
| Nos medios de masas | Libros ·  Filmes |
| Outros | Sir Balin ·  Golpe doloroso ·  Elaine de Astolat · Elaine de Corbenic  ·  Rei Pescador ·  Cabaleiro Verde ·  O regreso mesiánico do rei Artur ·  Familia do rei Artur ·  Bases históricas do rei Artur ·  Claudas ·  Emperador Lucius ·  Glatisant a Besta ·  |
A **A-66**, coñecida como **Autovía Ruta de la Plata** ou **Autovía de la Plata**, é unha autovía española que une as cidades de Xixón e Sevilla. O nome de Ruta da Prata fai referencia á histórica ruta que os romanos construíron entre Mérida e Astorga, aínda que non comparte trazado con ela. É a segunda autovía con máis quilómetros de España, por detrás da Autoestrada do Mediterráneo (AP-7).

É necesaria para as viaxes entre a Meseta e Asturias, ao ser a principal vía de entrada ao Principado dende o interior peninsular. As localidades máis importantes polas que pasa son, de norte a sur: Xixón, Oviedo, Mieres, León, Benavente, Zamora, Salamanca, Béjar, Plasencia, Cáceres, Mérida, Almendralexo, Zafra e Sevilla.

A A-66 coincide coas rutas europeas E-70 entre Xixón e Serín, E-80 entre o norte e oeste de Salamanca, E-803 entre Salamanca e Sevilla, E-82 entre o norte e leste de Zamora e E-90 entre o norte e oeste de Mérida, no trazado compartido coa A-5.

Dende 2015 está en servizo en todo o seu percorrido. O tramo entre Campomanes e León corresponde á autoestrada de peaxe AP-66.

Véxase tamén
------------

* Lista de autoestradas e autovías de España

|  |  |
| --- | --- |
| Control de autoridades | 
* Wd: Q2125035
* OSM: 12453

 |
**Carlos Vila Sexto**, nado na Coruña o 13 de setembro de 1977, é un escritor e guionista galego.

Traxectoria
-----------

Comezou a escribir de rapaz, con catorce anos gañou o V Premio de Narracións Infantís Rúa Nova co relato de aventuras "Alén da aventura" (1992), con ilustracións orixinais de seu pai, o pintor e médico Roberto Vila Rodríguez. Repetiu premio ó ano seguinte coa novela de terror *Gárgola* (1993). Dous anos máis tarde apareceu *Cara á fin da luz* (1995), unha novela de misterio, aventuras e terror ambientada nunha aldea. Un relato seu, "O baúl", foi incluído na *Antoloxía do conto de medo galego*, unha selección de relatos de terror recompilados por Silvia Gaspar para a Editorial Galaxia.

Carlos Vila tamén foi creador e guionista das series de televisión *Un lugar en el mundo*, *Motivos personales*, *Círculo Rojo* e *Los misterios de Laura*, posteriormente adaptada nos Estados Unidos como *The Mysteries of Laura*, protagonizada por Debra Messing.

En marzo de 2009 publicou, dentro da colección Costa Oeste da Editorial Galaxia, o seu cuarto libro, *As Sete Mortes*, unha aventura con tinturas de misterio ambientada en Galicia. Esta obra recibiu o premio Frei Martín Sarmiento en 2011, na categoría de 3º e 4º da ESO, como mellor libro do ano para os escolares galegos. En setembro de 2014 foi traducida ao catalán e publicada por Fanbooks.

Foi profesor no Mestrado de Produción e Xestión Audiovisual da Universidade da Coruña.

Obra en galego
--------------

* *Alén da aventura* (1992). Colección Árbore da Editorial Galaxia.
* *Gárgola* (1993). Colección Costa Oeste de Galaxia.
* *Cara á fin da luz*, Colección Fóra de Xogo de Edicións Xerais de Galicia (1995).
* *As sete mortes* (2009). Colección Costa Oeste de Galaxia.
* *O enigma de Caronte* (2016). Colección Costa Oeste de Galaxia.
* *Somnámbulos* (2021). Rodeira. Ilustracións de José Luís Ocaña. 188 páxs. ISBN 978-84-8349-662-6.

#### Libros colectivos

* *O baúl*, relato incluído na *Antoloxía do conto de medo galego*, de Galaxia (1996).

Obra en castelán
----------------

* *Laura y el misterio de la isla de las gaviotas*, como coautor, de Plaza & Janés (2014).

Traballos para TV
-----------------

* Creador e guionista de *Un lugar en el mundo* (Antena 3)
* Creador e guionista de *Motivos personales* (Telecinco)
* Guionista do capítulo "Las lágrimas de Raimmis", de *Génesis, en la mente del asesino* (Cuatro)
* Creador e guionista das tramas de *Círculo Rojo* (Antena 3)
* Creador e guionista da segunda temporada de *Acusados* (Telecinco)
* Creador e guionista de *Los misterios de Laura* (TVE)
* Creador de *The Mysteries of Laura* (Warner e NBC)
* Dialoguista de *El Incidente* (Antena 3)

Véxase tamén
------------

### Ligazóns externas

* Páxina web
* Páxina do autor en Galaxia
* Páxina do autor en Meucci Agency

  


|  |  |
| --- | --- |
| Control de autoridades | 
* Wd: Q12385374
* WorldCat
* VIAF: 86853087
* BNE: XX1137511
* GND: 120877168X
* IMDb: nm1654478
* ISNI: 0000 0000 7778 2670
* LCCN: no2010069576
* TMDb: 1480157

 |